A nagy örömre hogy vége a nagy határidőnek és annak hogy végre itt a nyár előbújt a fonalak rejtekéből Napsugár.
Sikerült pamut alapanyagú fonalat szereznem hozzá így ő is pihe-puha mint a többi társa.
Mint látszik már nagyon készül a nyárra, s bár nincs éppen strand idő ő azért állandóan készenlétben van és hordja a kacsás úszógumiját hogy mihamarabb vízbe vethesse magát :-)
Elméletileg lenne egy aranyhala is, de azt idő hiányában nem kapta meg.
Bejegyezte: Newsee dátum: 17:35 12 megjegyzés:
Bejegyezte: Newsee dátum: 21:02 11 megjegyzés:
... a blokkolási hely újra próbáltam "húzgálni" egy korábbi kendőt is. Most sem lett nagyon nagy, de talán már hordható nyakba kendőnek. Pihe könnyű, össze sem hasonlítható súlyban az előző sötét kendővel.
Amit tudni lehet róla: 4 dkg fonal van benne Smelinda által festett gyapjúból, a mintája Kiri. Mérete: 140*56 cm.
A másik képen a Meskán vett táskám látható ami annyira szép hogy muszáj volt megvennem. Igaz hogy nem teljesen tavaszi, de majd hozzá öltözöm.
Egyébként azért is kintiek a képek, mert nálunk most sokkal jobban lehet hallani élőben a WTC verseny hangjait a kertben, mint ami a képernyőn keresztül érkezne :-)
Bent csak a nyuszi sütik sülnek amit egy leárazáson vett Oetker sütis dobozból készülnek. Nem a tészta volt a lényeg, hanem a benne található kiszúró minta. Így kint a klíma is sokkal barátságosabb mint a lakásban a sütő által felfűtve.
Bejegyezte: Newsee dátum: 14:07 3 megjegyzés:
Már régen jelentkeztem, igaz nem is nagyon került ki a kezem közül semmi említésre méltó amit nem megrendelésre készítettem.
A Facebook-on találtam rá erre a kendő mintára és azonnal beleszerettem. El is neveztem Szerelem kendőnek és a számomra kusza mintát kezdtem átrajzolni láthatóvá. Kaptam segítséget, és megtaláltam az eredeti mintát is Ravely oldalán, így megvettem. Hajtott a lelkesedés, tologattam a megrendeléseket, a munkámat hogy horgolhassam ezt a tarka kendőt folyton. Tudtam hogy jó nagyot szeretnék, lévén én sem vagyok kicsi :-) Be kell hogy valljam a végén már nem szerettem annyira, rengeteg minta és ráhajtás miatt 1,5 óra volt egy sor elkészítése.
A végeredmény itt látható, amelynek adatai a következők:
33 deka fonalból készült ami merinó gyapjú és műszál keverék. 4,5 tűvel horgoltam. A blokkolás (feszítve szárítás) után a mérete 183*83 cm lett.
A minta Maia.
Jó meleg és finoman betakar mindenhol :-) Azt hiszem eztán már ideje lesz a felhalmozódott horgolási megrendeléssel foglalkoznom. Igaz vannak már következő hímzési tervek is, de egyenlőre marad a horgolás.
Bejegyezte: Newsee dátum: 11:11 12 megjegyzés:
A falánk kanapé
A történet ott kezdődik hogy van nekünk egy falánk kanapénk a nappaliban. Ágynak kinyitható bőrből készült dög.
Én egyéb ülő alkalmatosság híján ezen alkotok, sőt mostanában ezen is dolgozom. Rengeteg bosszúságot okoz, mert ahogy ülök rajta henger korpuszommal egy rést alkot az oldalán és mindent, szó szerint mindent képes elnyelni. A hímző ollómon már egy plüss Kistehén van mert azt is többször pecáztam már szűz állapotában.
Nos tegnap kb. este 10 tájékán rám tört hogy a horgolás közben elkövessem az órám elkészítését aminek kb. harmadszorra futok neki mivel nem volt elég kristály itthon, vagy ha volt kisebbre alkottam mint kellett. Ülök az én dög kanapémon és hopp elnyeli legjobb szándékom ellenére is az egyik kék swarovski kristályt. Ebben csak az a gond, hogy hajszál pontosan annyit vettem mint amennyi kellett :-(
Na nekem sem kellett több, széttoltam a bútorokat és felnyitottam félig a "hasát" és kipeckeltem az ágylábbal. Elővettem az elemlámpát amit beszorítottam az oldalához, a wok sütőhöz kapott nagy csipeszt, a vonalzót, a mágneses nyakláncomat és indult a hajsza. Tudtam én hogy a kristály nem reagál a mágnesre, de gondoltam hátha :-) A felsorolt eszközök pont ilyen sorrendben estek be a szűk résen a kezemből. Nem ragozom, egy óra komoly küzdelem árán pár darab gemkapocs, egy fél éve eltűnt horgolótű, két filctoll és a vonalzó került elő, no meg a mágneses nyakláncom egy másik segítségével. Ámde a kristály nem. Viszont a wok csipesz beszorult az aljára és nem engedte visszatolni az ágy részét csak félig. Katasztrófa övezet maradt utánam reggelre.
Ma felemeltük a dögöt és a képen látható kincsek kerültek elő még a gyomrából. Ebből egyenes arányban következik hogy melyek az állandó tevékenységeim: szakmai munka (lsd. filctoll, gemkapocs), horgolás (lsd. horgolótű), gyöngyfűzés (lsd. rengeteg gyöngy), varrás (lsd. gombostűk).
Most is itt ülök, de azért a laptop csak nem fér be a résen :-D
Bejegyezte: Newsee dátum: 15:13 12 megjegyzés:
Már régóta vágytam
Igen már nagyon régóta vágytam egy Tündérke ékszerre. De számot vetettem magammal és azt mondtam hogy így is több mint elég nyaklánc van a készletemben, miért akarok én egy másikat.
De attól még nagyon megdobbant a szívem amikor olvastam és láttam az újabb és újabb szépségeket.
Egy szép napon aztán Tündérke játékot hirdetett és pont az egyik szépséget lehetett megnyerni a blog születésnapján. Izgatottan vártam a sorsolást bevallom, s nem is voltam ezzel egyedül ahogy olvastam és hallottam :-)
Egy tündéri kislány sorsolt ki engem, nézzétek meg a blogján ;-)
Gyorsan megkaptam az ajándékomat egy személyes találkozás alkalmával, egy könyvtárban futottunk össze. Erre utalva EZT mindenképpen hallgassátok meg az olvasó blogján ha vidám perceket szeretnétek.
A képet tőle kölcsönöztem, én nem tudtam volna ilyen szépen lefényképezni. Ma már másodszor mutattam meg a világnak milyen szép nyakláncom van, az elmúlt napokban csak ezt viseltem. Tökéletesen illik a kék ékszer készletembe :-)
Köszönöm szépen Tündérke a finom csokival együtt amit már be is faltam!
Bejegyezte: Newsee dátum: 13:20 5 megjegyzés:
Elkészült a nyeremény
A blog és saját születésnapomon hirdetett játék sorsolása Lencsilánynak kedvezett. Emailben egyeztettünk hogy milyen színben szeretné az ajándék medált. Ő választott gyöngyöket a weben és nekem már csak annyi dolgom volt hogy beszerezzem és megfűzzem :-D
Ha a posta szelleme is úgy akarta akkor ma megérkezett a tulajdonosához, így megmutathatom nektek is hogy milyen lett. Fényképezni mostanáig sem tanultam meg, élőben sokkal szebb színei vannak. A két oldala különböző árnyalatú lett és a mintában is van egy kis eltérés.
Remélem tetszeni fog Lencsilánynak.
Én annyira örülök a tavasznak hogy még az is lehet hogy újabb játékot kellene hirdetnem a nagy örömre :-D
Bejegyezte: Newsee dátum: 21:03 1 megjegyzés:
A nagy örömre hogy vége a nagy határidőnek és anna...